Niilo Laaksonen

Niilo Olavi Laaksonen (10. heinäkuuta 1922 Sysmä – 25. elokuuta 2013 Tampere) oli kirvesmies, maanviljelijä, leirikeskuksenhoitaja, runoilija, kirjailija. 

 Taustoja 
Laaksonen avioitui Sirkka Tellervo Leivon kanssa. Pariskunnalle syntyi kolme lasta. 

Laaksonen kävi kansakoulun, osallistui erilaisille kursseille ja harjoitti itseopiskelua. Hän ohjasi harrastajakirjoittajia 15 vuotta.
vasen|pienoiskuva|upright=0.8|Ensimmäinen Kairosmajan leirikeskuksen hoitajapari Niilo ja Sirkka Laaksonen vuonna 2010.

 Isäntäparina Kairosmajalla 
Kansan Raamattuseuran työntekijä  Erkki Leminen sai seuralta pyynnön etsiä Lapista omaa leirikeskusta. Vuonna 1974 hän osti Pelkosenniemen kunnalta hirsikämpän Pyhäjärven rannalta. Leminen nimesi majan Kairosmajaksi.Sisko Latvus: Erkki Leminen - armon matkamies, s. 244. Karas-Sana, 1994. .

Niilo ja Sirkka Laaksosesta tuli Kairosmajan ensimmäinen leirikeskuksen hoidosta vastaava isäntäpari. Sirkka toimi leirikeskuksen emäntänä. Heidän toimikautensa kesti alkukesästä 1974 tammikuun loppuun 1981.Niksu on pääsyt kirkkaimmille tulille, Kairos 5/2013

Laaksosen aikana alettiin rakentaa Kairosmajan eräkämppää 1977. Kahdeksan hengen kämppä sijaitsee Pyhäjoen varrella, noin yhdeksän kilometrin päässä Kairosmajalta.Kairosmaja 2020, Eräkämppä 

Laaksosten jälkeen isäntäpariksi 1981 tuli Kari ja Sirpa Hämäläinen. 

 Kirjailijana ja runoilijana 
Viisivuotiaana lukemaan oppinut Laaksonen luki kirjoja ja kirjoitti elämänsä ajan. Runot, suomenkielinen kirjallisuus ja kulttuurivirtaukset kiinnostivat. Ensimmäisen romaanin käsikirjoitus valmistui vuonna 1956. Kustantaja palautti käsikirjoituksen korjattavaksi, mikä jäi toteuttamatta. Kolmentoista vuoden kuluttua debyyttiteos ...niinkuin mekin anteeksi annamme julkaistiin. 1980-luvulla julkaistiin kaksi runokokoelmaa ja kaksi romaania. Viimeinen runokokoelma julkaistiin 2005. 

 Teoksia 
 ...niinkuin mekin anteeksi annamme. Romaani. Päivä 1969.
 Sumu peittää tunturin huiput. Runokokoelma. Karas-sana, 1981.
 Vain tiimalasin hiekka. Runokokoelma. Karas-sana, 1983.
 Pieni poika ja isot saappaat. Romaani. Karas-sana, 1984.
 Näytön vuodet. Romaani. Karas-sana, 1988.
 Lyhyt uni menneestä tähän. Runokokoelma. Kuvittaja Kari Hämäläinen. Karas-sana 2005.

 Lähteet 

Luokka:Suomalaiset kirjailijat
Luokka:Suomalaiset runoilijat
Luokka:Suomalaiset maanviljelijät
Luokka:Vuonna 1922 syntyneet
Luokka:Vuonna 2013 kuolleet